CELEX: 32021D1000
Language: lv
Date: 2021-06-21 00:00:00
Title: Padomes Lēmums (KĀDP) 2021/1000 (2021. gada 21. jūnijs), ar ko groza Lēmumu 2013/184/KĀDP par ierobežojošiem pasākumiem saistībā ar situāciju Mjanmā/Birmā

21.6.2021   
               
               
                  LV
               
               
                  Eiropas Savienības Oficiālais Vēstnesis
               
               
                  LI 219/57
               
            
         PADOMES LĒMUMS (KĀDP) 2021/1000
         (2021. gada 21. jūnijs),
         ar ko groza Lēmumu 2013/184/KĀDP par ierobežojošiem pasākumiem saistībā ar situāciju Mjanmā/Birmā
         EIROPAS SAVIENĪBAS PADOME,
         ņemot vērā Līgumu par Eiropas Savienību un jo īpaši tā 29. pantu,
         ņemot vērā Savienības Augstā pārstāvja ārlietās un drošības politikas jautājumos priekšlikumu,
         tā kā:
         
                     (1)
                  
                  
                     Padome 2013. gada 22. aprīlī pieņēma Lēmumu 2013/184/KĀDP (1).
                  
               
                     (2)
                  
                  
                     Padome 2021. gada 22. martā un 2021. gada 19. aprīlī iekļāva sarakstā 21 personu un divas vienības, reaģējot uz militāro apvērsumu, kas Mjanmā/Birmā tika sarīkots 2021. gada 1. februārī, un sekojošām militārām un policijas represijām pret civiliedzīvotājiem un miermīlīgiem demonstrantiem.
                  
               
                     (3)
                  
                  
                     Padome 2021. gada 29. aprīlī, ņemot vērā notiekošās darbības, ar kurām Mjanmā/Birmā grauj demokrātiju un tiesiskumu, kā arī brutālās represijas un smagos cilvēktiesību pārkāpumus šajā valstī, pieņēma Lēmumu (KĀDP) 2021/711 (2), ar ko atjaunoja spēkā esošos ierobežojošos pasākumus, tostarp visus sarakstus.
                  
               
                     (4)
                  
                  
                     Ņemot vērā joprojām smago situāciju Mjanmā/Birmā, astoņas personas un četras vienības būtu jāiekļauj Lēmuma 2013/184/KĀDP pielikumā izklāstītajā fizisku un juridisku personu, vienību un struktūru sarakstā, kurām piemēro ierobežojošus pasākumus.
                  
               
                     (5)
                  
                  
                     Tādēļ būtu attiecīgi jāgroza Lēmums 2013/184/KĀDP,
                  
               IR PIEŅĒMUSI ŠO LĒMUMU.
         
            1. pants
            Lēmuma 2013/184/KĀDP pielikumu groza tā, kā izklāstīts šā lēmuma pielikumā.
         
         
            2. pants
            Šis lēmums stājas spēkā dienā, kad to publicē Eiropas Savienības Oficiālajā Vēstnesī.
         
         
            Luksemburgā, 2021. gada 21. jūnijā
            
               
                  Padomes vārdā –
               
               
                  priekšsēdētājs
               
               J. BORRELL FONTELLES
            
         
         
            (1)  Padomes Lēmums 2013/184/KĀDP (2013. gada 22. aprīlis) par ierobežojošiem pasākumiem saistībā ar situāciju Mjanmā/Birmā (OV L 111, 23.4.2013., 75. lpp.).
         
            (2)  Padomes Lēmums (KĀDP) 2021/711 (2021. gada 29. aprīlis), ar ko groza Lēmumu 2013/184/KĀDP par ierobežojošiem pasākumiem saistībā ar situāciju Mjanmā/Birmā (OV L 147, 30.4.2021., 17. lpp.).
      
      
         
            PIELIKUMS
            Lēmuma 2013/184/KĀDP pielikumu groza šādi:
            
                        1)
                     
                     
                        sarakstā “A. Fiziskas personas, kas minētas 5. panta 1. punktā un 6. panta 1. punktā” pievieno šādus ierakstus:
                        
                                     
                                 
                                 
                                    Vārds, uzvārds
                                 
                                 
                                    Identifikācijas informācija
                                 
                                 
                                    Pamatojums
                                 
                                 
                                    Sarakstā iekļaušanas datums
                                 
                              
                                    “36.
                                 
                                 
                                    Soe Htut
                                 
                                 
                                    Dzimšanas datums: 1960. gada 29. marts
                                    Dzimšanas vieta: Mandalay, Mjanma
                                    Valstspiederība: Mjanma/Birma
                                    Dzimums: vīrietis
                                 
                                 
                                    Ģenerālleitnants Soe Htut ir Mjanmas bruņoto spēku (Tatmadaw) loceklis. Viņš ir arī Valsts pārvaldes padomes (VPP) loceklis, kuru vada virspavēlnieks Min Aung Hlaing.
                                    Mjanmas bruņotie spēki (Tatmadaw) virspavēlnieka Min Aung Hlain vadībā 2021. gada 1. februārī sarīkoja apvērsumu Mjanmā, ignorējot 2020. gada 8. novembrī notikušo vēlēšanu rezultātus un gāžot demokrātiski ievēlēto valdību. Apvērsuma ietvaros viceprezidents Myint Swe, kurš rīkojās kā prezidenta pienākumu izpildītājs, 1. februārī izsludināja ārkārtas stāvokli un valsts likumdevēja varu, izpildvaru un tiesu varu nodeva aizsardzības spēku virspavēlniekam ģenerālisimusam Min Aung Hlaing. Lai realizētu minēto varu, 2. februārī tika izveidota VPP, tādējādi liedzot demokrātiski ievēlētajai valdībai pildīt tai uzticētās pilnvaras.
                                    2021. gada 1. februārīSoe Htut tika iecelts par iekšlietu ministru.
                                 
                                 
                                    21.6.2021.
                                 
                              
                                     
                                 
                                 
                                     
                                 
                                 
                                     
                                 
                                 
                                    Iekšlietu ministrs ir atbildīgs par Mjanmas policijas spēkiem, ugunsdzēsības dienestu un ieslodzījuma vietu dienestu. Iekšlietu ministrijas funkcijas ietver valsts drošību un sabiedrisko kārtību. Šajā amatā ģenerālleitnants Soe Htut ir atbildīgs par smagiem cilvēktiesību pārkāpumiem, kurus kopš militārā apvērsuma 2021. gada 1. februārī ir izdarījusi Mjanmas policija, tostarp civiliedzīvotāju un neapbruņotu protestētāju nogalināšanu, biedrošanās un miermīlīgas pulcēšanās brīvības pārkāpumiem, opozīcijas līderu un miermīlīgo protestētāju patvaļīgu aizturēšanu un apcietināšanu, kā arī vārda brīvības pārkāpumiem.
                                    Turklāt, būdams VPP loceklis, ģenerālleitnants Soe Htut ir bijis tieši iesaistīts lēmumu pieņemšanā par valsts funkcijām, kā arī ir bijis tieši atbildīgs par šādu lēmumu pieņemšanu un tādēļ ir atbildīgs par demokrātijas un tiesiskuma graušanu Mjanmā/Birmā. Viņš ir arī tieši atbildīgs par VPP pieņemtajiem represīvajiem lēmumiem, tostarp par tiesību aktiem, ar ko tiek pārkāptas Mjanmas iedzīvotāju cilvēktiesības un ierobežotas viņu brīvības, un par smagiem cilvēktiesību pārkāpumiem, ko izdarījuši Mjanmas drošības spēki.
                                 
                                 
                                     
                                 
                              
                                    37.
                                 
                                 
                                    Tun Tun, Naung
                                    (jeb Tun Tun Naing; jeb Htun Htun Naung)
                                 
                                 
                                    Dzimšanas datums: 1963. gada 30. aprīlis
                                    Valstspiederība: Mjanma/Birma
                                    Dzimums: vīrietis
                                 
                                 
                                    Ģenerālleitnants Tun Tun Naung ir Mjanmas bruņoto spēku (Tatmadaw) loceklis un iepriekš bija komandieris. Viņš ir robežjautājumu ministrs un Valsts aizsardzības un drošības padomes loceklis.
                                    2013. gadā Tun Tun Naung bija Ziemeļu komandieris, kas pārraudzīja Birmas militāro konfliktu ar Kačinas neatkarības armiju. Šajā konfliktā Tun Tun Naung pakļautībā esošās Mjanmas karaspēka daļas izdarīja smagus cilvēktiesību pārkāpumus un starptautisko humanitāro tiesību pārkāpumus.
                                    2017. gadā Tun Tun Naung bija “Īpašo operāciju 1. biroja” komandieris. Viņa vadībā karaspēka daļas “rohindžu tīrīšanas operāciju” laikā izdarīja nežēlīgus noziegumus un smagus cilvēktiesību pārkāpumus pret etniskajām minoritātēm Rakhainas pavalstī. Šīs operācijas sākās 2017. gada 25. augustā un ietvēra patvaļīgu nogalināšanu, fizisku vardarbību, spīdzināšanu, seksuālu vardarbību un rohindžu aizturēšanu. 2013. un 2017. gadā būdams komandieris, Tun Tun Naung ir atbildīgs par smagiem cilvēktiesību pārkāpumiem Mjanmā/Birmā.
                                 
                                 
                                    21.6.2021.
                                 
                              
                                     
                                 
                                 
                                     
                                 
                                 
                                     
                                 
                                 
                                    Mjanmas bruņotie spēki (Tatmadaw) virspavēlnieka Min Aung Hlain vadībā 2021. gada 1. februārī sarīkoja apvērsumu Mjanmā, ignorējot 2020. gada 8. novembrī notikušo vēlēšanu rezultātus un gāžot demokrātiski ievēlēto valdību. Apvērsuma ietvaros viceprezidents Myint Swe, kurš rīkojās kā prezidenta pienākumu izpildītājs, izsludināja ārkārtas stāvokli un valsts likumdevēja varu, izpildvaru un tiesu varu nodeva aizsardzības spēku virspavēlniekam ģenerālisimusam Min Aung Hlaing. Šo notikumu laikā Tun Tun Naung2021. gada 1. februārī piekrita iecelšanai robežjautājumu ministra amatā Savienības valdībā un tādējādi locekļa vietai Valsts aizsardzības un drošības padomē.
                                    Būdams Savienības valdības loceklis un robežjautājumu ministrs, Tun Tun Naung ir atbildīgs par darbībām, kas grauj demokrātiju un tiesiskumu Mjanmā, un par darbībām, kas apdraud mieru, drošību un stabilitāti šajā valstī.
                                 
                                 
                                     
                                 
                              
                                    38.
                                 
                                 
                                    Win Shein
                                    (jeb U Win Shein)
                                 
                                 
                                    Dzimšanas datums: 1957. gada 31. jūlijs
                                    Dzimšanas vieta: Mandalay, Mjanma
                                    Valstspiederība: Mjanma/Birma
                                    Dzimums: vīrietis
                                    Adrese: Myananyadanar, Naypyitaw, Myanmar/Burma
                                 
                                 
                                    
                                       Win Shein ir plānošanas, finanšu un rūpniecības ministrs Savienības valdībā, kuru 2021. gada 1. februārī iecēla virspavēlnieks Min Aung Hlaing.
                                    Mjanmas bruņotie spēki (Tatmadaw) virspavēlnieka Min Aung Hlain vadībā 2021. gada 1. februārī sarīkoja apvērsumu Mjanmā, ignorējot 2020. gada 8. novembrī notikušo vēlēšanu rezultātus un gāžot demokrātiski ievēlēto valdību. Apvērsuma ietvaros viceprezidents Myint Swe, kurš rīkojās kā prezidenta pienākumu izpildītājs, izsludināja ārkārtas stāvokli un valsts likumdevēja varu, izpildvaru un tiesu varu nodeva aizsardzības spēku virspavēlniekam ģenerālisimusam Min Aung Hlaing.
                                 
                                 
                                    21.6.2021.
                                 
                              
                                     
                                 
                                 
                                     
                                 
                                 
                                    Pases numurs: DM001478 (Mjanma/Birma), izdota 2012. gada 10. septembrī, derīga līdz 2022. gada 9. septembrim
                                    Valsts identitātes karte: 12DAGANA011336
                                 
                                 
                                    Piekrītot savai iecelšanai par plānošanas, finanšu un rūpniecības ministru Savienības valdībā un ņemot vērā viņa svarīgo lomu režīma ekonomikas politikā, Win Shein ir atbildīgs par demokrātijas un tiesiskuma graušanu Mjanmā/Birmā.
                                 
                                 
                                     
                                 
                              
                                    39.
                                 
                                 
                                    
                                       Khin Maung Yi (jeb Khin Maung Yee; jeb U Khin Maung Yi)
                                 
                                 
                                    Dzimšanas datums: 1965. gada 15. februāris
                                    Dzimšanas vieta: Rangoon, Mjanma
                                    Valstspiederība: Mjanma/Birma
                                    Dzimums: vīrietis
                                 
                                 
                                    Pulkvedis Khin Maung Yi ir pašreizējais dabas resursu un vides saglabāšanas ministrs (MONREC). Demokrātiski ievēlētās valdības laikā viņš šajā ministrijā bija pastāvīgais sekretārs.
                                    Mjanmas bruņotie spēki (Tatmadaw) virspavēlnieka Min Aung Hlain vadībā 2021. gada 1. februārī sarīkoja apvērsumu Mjanmā, ignorējot 2020. gada 8. novembrī notikušo vēlēšanu rezultātus un gāžot demokrātiski ievēlēto valdību. Apvērsuma ietvaros viceprezidents Myint Swe, kurš rīkojās kā prezidenta pienākumu izpildītājs, izsludināja ārkārtas stāvokli un valsts likumdevēja varu, izpildvaru un tiesu varu nodeva aizsardzības spēku virspavēlniekam ģenerālisimusam Min Aung Hlaing. Lai realizētu minēto varu, 2. februārī tika izveidota VPP, tādējādi liedzot demokrātiski ievēlētajai valdībai pildīt tai uzticētās pilnvaras.
                                    Valsts pārvaldes padome (VPP), kuru vada virspavēlnieks Min Aung Hlaing, pulkvedi Khin Maung Yi2021. gada 2. februārī iecēla par dabas resursu un vides saglabāšanas ministru (MONREC).
                                 
                                 
                                    21.6.2021.
                                 
                              
                                     
                                 
                                 
                                     
                                 
                                 
                                     
                                 
                                 
                                    Saskaņā ar Mjanmas tiesību aktiem Dabas resursu un vides saglabāšanas ministrija (MONREC) ir vienīgā atbildīgā par Mjanmas dabas resursu izmantošanas pārvaldību, un tai ir būtiska nozīme cita starpā tādu resursu kā dārgakmeņi, pērles un citi minerālresursi, kā arī mežsaimniecības resursu izmantošanā un tirdzniecībā. Viņa vadībā MONREC kontrolē Myanmar Pearl Enterprise (MPE), Myanmar Gems Enterprise (MGE) un Myanmar Timber Enterprise (MTE), kam savas darbības jomās ir ekskluzīvas tiesības uz ražošanu un resursu tirdzniecību.
                                    Piekrītot savai iecelšanai par dabas resursu un vides saglabāšanas ministru un ņemot vērā viņa lomu Mjanmas dabas resursu izmantošanā, Khin Maung Yi sniedz ieguldījumu militārā režīma finansēšanā un tādēļ ir atbildīgs par demokrātijas un tiesiskuma graušanu Mjanmā/Birmā.
                                 
                                 
                                     
                                 
                              
                                    40.
                                 
                                 
                                    Tin Aung San
                                 
                                 
                                    Dzimšanas datums: 1960. gada 16. oktobris
                                    Valstspiederība: Mjanma/Birma
                                    Dzimums: vīrietis
                                    Valsts identitātes karte: 12/La Ma Na (N) 089 489 
                                 
                                 
                                    Admirālis Tin Aung San ir Mjanmas Jūras spēku virspavēlnieks un transporta un sakaru ministrs. Viņš ir arī Valsts pārvaldes padomes (VPP) loceklis.
                                    Mjanmas bruņotie spēki (Tatmadaw) virspavēlnieka Min Aung Hlain vadībā 2021. gada 1. februārī sarīkoja apvērsumu Mjanmā, ignorējot 2020. gada 8. novembrī notikušo vēlēšanu rezultātus un gāžot demokrātiski ievēlēto valdību. Apvērsuma ietvaros viceprezidents Myint Swe, kurš rīkojās kā prezidenta pienākumu izpildītājs, 1. februārī izsludināja ārkārtas stāvokli un valsts likumdevēja varu, izpildvaru un tiesu varu nodeva aizsardzības spēku virspavēlniekam ģenerālisimusam Min Aung Hlaing. Lai realizētu minēto varu, 2. februārī tika izveidota VPP, tādējādi liedzot demokrātiski ievēlētajai valdībai pildīt tai uzticētās pilnvaras.
                                 
                                 
                                    21.6.2021.
                                 
                              
                                     
                                 
                                 
                                     
                                 
                                 
                                     
                                 
                                 
                                    Valsts pārvaldes padome (VPP), kuru vada virspavēlnieks Min Aung Hlaing, admirāli Tin Aung San2021. gada 3. februārī iecēla par transporta un sakaru ministru.
                                    Būdams valdības ministrs, viņš ir atbildīgs par sakariem un tīkliem un tādējādi pieņem lēmumus un īsteno politiku, kas nosaka brīvību piekļūt datiem tiešsaistē. Kopš viņš ir pārņēmis ministriju, bieži ir ticis atslēgts internets un tīši palēnināta tā darbība, kā arī doti rīkojumi pakalpojumu sniedzējiem novērst piekļuvi Facebook, Twitter un Instagram tiešsaistē. Tādēļ viņš ir tieši atbildīgs par preses brīvības un piekļuves informācijai tiešsaistē ierobežošanu un tādējādi grauj demokrātiju un tiesiskumu Mjanmā/Birmā.
                                    Būdams VPP loceklis, Tin Aung San ir bijis tieši iesaistīts lēmumu pieņemšanā par valsts funkcijām, kā arī ir bijis tieši atbildīgs par šādu lēmumu pieņemšanu, un tādēļ ir atbildīgs par demokrātijas un tiesiskuma graušanu Mjanmā/Birmā. Viņš ir arī tieši atbildīgs par VPP pieņemtajiem represīvajiem lēmumiem, tostarp par tiesību aktiem, ar ko tiek pārkāptas Mjanmas iedzīvotāju cilvēktiesības un ierobežotas viņu brīvības, un par smagiem cilvēktiesību pārkāpumiem, ko izdarījuši Mjanmas drošības spēki.
                                 
                                 
                                     
                                 
                              
                                    41.
                                 
                                 
                                    Thida Oo
                                    (jeb Daw Thida Oo)
                                 
                                 
                                    Valstspiederība: Mjanma/Birma
                                    Dzimums: sieviete
                                 
                                 
                                    Kopš 2021. gada 2. februāra, kad viņu iecēla amatā Mjanmas bruņoto spēku (Tatmadaw) virspavēlnieks Min Aung Hlaing, Thida Oo ir Mjanmas Savienības ģenerālprokurore. Viņa ir Mjanmas Investīciju komisijas (MIC) locekle.
                                    Mjanmas bruņotie spēki (Tatmadaw) virspavēlnieka Min Aung Hlaing vadībā 2021. gada 1. februārī sarīkoja apvērsumu Mjanmā, ignorējot 2020. gada 8. novembrī notikušo vēlēšanu rezultātus un gāžot demokrātiski ievēlēto valdību. Apvērsuma ietvaros viceprezidents Myint Swe, kurš rīkojās kā prezidenta pienākumu izpildītājs, 1. februārī izsludināja ārkārtas stāvokli un valsts likumdevēja varu, izpildvaru un tiesu varu nodeva aizsardzības spēku virspavēlniekam ģenerālisimusam Min Aung Hlaing. Lai realizētu minēto varu, 2. februārī tika izveidota Valsts pārvaldes padome (VPP), tādējādi liedzot demokrātiski ievēlētajai valdībai pildīt tai uzticētās pilnvaras.
                                 
                                 
                                    21.6.2021.
                                 
                              
                                     
                                 
                                 
                                     
                                 
                                 
                                     
                                 
                                 
                                    
                                       Thida Oo kopš pirmās dienas ir iesaistīta valdībā, kas izveidojās apvērsuma rezultātā, un izmanto ar 2010. gada likuma par Savienības ģenerālprokuroru piešķirtās pilnvaras tam, lai rīkotu politiski motivētus tiesas procesus un tiem sekojošu patvaļīgu aizturēšanu un rīkotos tādā veidā, kas sekmē militārā režīma izdarītos pārkāpumus. Tāpēc viņa ir iesaistīta darbībās un politikā, kas grauj demokrātiju un tiesiskumu Mjanmā/Birmā, kā arī darbībās, kas apdraud mieru, drošību un stabilitāti Mjanmā/Birmā.
                                 
                                 
                                     
                                 
                              
                                    42.
                                 
                                 
                                    Aung Lin Tun
                                 
                                 
                                    Valstspiederība: Mjanma/Birma
                                    Dzimums: vīrietis
                                 
                                 
                                    Ģenerālmajors Aung Lin Tun ir Mjanmas bruņoto spēku (Tatmadaw) loceklis un aizsardzības ministra vietnieks.
                                    Mjanmas bruņotie spēki (Tatmadaw) virspavēlnieka Min Aung Hlain vadībā 2021. gada 1. februārī sarīkoja apvērsumu Mjanmā, ignorējot 2020. gada 8. novembrī notikušo vēlēšanu rezultātus un gāžot demokrātiski ievēlēto valdību. Apvērsuma ietvaros viceprezidents Myint Swe, kurš rīkojās kā prezidenta pienākumu izpildītājs, 1. februārī izsludināja ārkārtas stāvokli un valsts likumdevēja varu, izpildvaru un tiesu varu nodeva aizsardzības spēku virspavēlniekam ģenerālisimusam Min Aung Hlaing. Lai realizētu minēto varu, 2. februārī tika izveidota VPP, tādējādi liedzot demokrātiski ievēlētajai valdībai pildīt tai uzticētās pilnvaras.
                                 
                                 
                                    21.6.2021.
                                 
                              
                                     
                                 
                                 
                                     
                                 
                                 
                                     
                                 
                                 
                                    Valsts pārvaldes padome (VPP), kuru vada virspavēlnieks Min Aung Hlaing, ģenerālmajoru Aung Lin Tun2021. gada 11. maijā iecēla par aizsardzības ministra vietnieku. Pirms šīs paaugstināšanas viņš strādāja armijas virspavēlnieka birojā un bija iesaistīts visās represīvajās darbībās, ko VPP un Tatmadaw ir veikuši kopš apvērsuma.
                                    Būdams aizsardzības ministra vietnieks, ģenerālmajors Aung Lin Tun ir iesaistīts politikā un darbībās, kas grauj demokrātiju un tiesiskumu Mjanmā/Birmā, kā arī darbībās, kas apdraud mieru, drošību un stabilitāti šajā valstī. Turklāt, būdams militārā režīma loceklis, ģenerālmajors Aung Lin Tun ir tieši atbildīgs par smagiem cilvēktiesību pārkāpumiem, ko drošības spēki izdarījuši pret miermīlīgiem protestētājiem.
                                 
                                 
                                     
                                 
                              
                                    43.
                                 
                                 
                                    Zaw Min Tun
                                 
                                 
                                    Dzimšanas vieta: Yenanchaung, Mjanma
                                    Valstspiederība: Mjanma/Birma
                                    Dzimums: vīrietis
                                 
                                 
                                    Brigādes ģenerālis Zaw Min Tun ir Valsts pārvaldes padomes preses grupas vadītājs un informācijas ministra vietnieks. Agrāk viņš bija Tatmadaw’s True News informācijas grupas vadītājs.
                                    Mjanmas bruņotie spēki (Tatmadaw) virspavēlnieka Min Aung Hlain vadībā 2021. gada 1. februārī sarīkoja apvērsumu Mjanmā, ignorējot 2020. gada 8. novembrī notikušo vēlēšanu rezultātus un gāžot demokrātiski ievēlēto valdību. Apvērsuma ietvaros viceprezidents Myint Swe, kurš rīkojās kā prezidenta pienākumu izpildītājs, 1. februārī izsludināja ārkārtas stāvokli un valsts likumdevēja varu, izpildvaru un tiesu varu nodeva aizsardzības spēku virspavēlniekam ģenerālisimusam Min Aung Hlaing. Lai realizētu minēto varu, 2. februārī tika izveidota VPP, tādējādi liedzot demokrātiski ievēlētajai valdībai pildīt tai uzticētās pilnvaras.
                                    Valsts pārvaldes padome (VPP), kuru vada virspavēlnieks Min Aung Hlaing, viņu 2021. gada 5. februārī iecēla par preses grupas vadītāju un 2021. gada 7. februārī – par informācijas ministra vietnieku.
                                    Būdams Valsts pārvaldes padomes runaspersona, brigādes ģenerālis Zaw Min Tun ir vadījis visas VPP preses konferences, kuru mērķis kopš tā laika ir izplatīt un pamatot VPP vēstījumus par valsts apvērsumu un huntas darbībām.
                                 
                                 
                                    21.6.2021.”;
                                 
                              
                                     
                                 
                                 
                                     
                                 
                                 
                                     
                                 
                                 
                                    Būdams valdības informācijas ministra vietnieks, viņš ir tieši atbildīgs par valstij piederošajiem plašsaziņas līdzekļiem un tādējādi par oficiālu ziņu pārraidīšanu un publicēšanu. Kopš Chit Naing iecelšanas par informācijas ministru un Zaw Min Tung iecelšanas par viņa vietnieku, laikrakstos ir papilnam promilitārisku rakstu. Tādējādi Zaw Min Tun ir atbildīgs par huntas propagandu un dezinformācijas izplatīšanu ar valsts plašsaziņas līdzekļu starpniecību, kuri precīzi neatspoguļo notikumus. Viņš ir arī atbildīgs par lēmumiem, kuru rezultātā tika sāktas represijas pret Mjanmas plašsaziņas līdzekļiem. Tas ietver arī norādījumus, kas lika neatkarīgajiem plašsaziņas līdzekļiem neizmantot vārdus “apvērsums”, “militārais režīms” un “hunta” un kā rezultātā valstī tika aizliegti vietējie ziņu kanāli un tiek apcietināti vietējie un ārvalstu žurnālisti. Savos paziņojumos viņš publiski atbalsta militāro apvērsumu. Tāpēc viņš ir atbildīgs par demokrātijas un tiesiskuma graušanu Mjanmā/Birmā, ierobežojot preses brīvības un informācijas pieejamības gan tiešsaistē, gan bezsaistē.
                                    Būdams gan VPP, gan huntas valdības loceklis, brigādes ģenerālis Zaw Min Tun ir iesaistīts darbībās un politikā, kas grauj demokrātiju un tiesiskumu Mjanmā/Birmā, kā arī darbībās, kas apdraud mieru, drošību un stabilitāti Mjanmā/Birmā, un sniedz tām atbalstu.
                                 
                                 
                                     
                                 
                              
                  
                        2)
                     
                     
                        sarakstā “B. Juridiskas personas, vienības un struktūras, kas minētas 6. panta 1. punktā” pievieno šādus ierakstus:
                        
                                     
                                 
                                 
                                    Nosaukums
                                 
                                 
                                    Identifikācijas informācija
                                 
                                 
                                    Pamatojums
                                 
                                 
                                    Sarakstā iekļaušanas datums
                                 
                              
                                    “3.
                                 
                                 
                                    
                                       Myanma Gems Enterprise (jeb Myanmar Gems Enterprise)
                                 
                                 
                                    Adrese: NO.70-072, Yarza, Thingaha Road, Thapyaygone Ward, Zabuthiri Township, Naypyitaw, Myanmar
                                    Vienības veids: valsts uzņēmums
                                 
                                 
                                    
                                       Myanmar Gems Enterprise (MGE) ir valsts uzņēmums, ko kontrolē Mjanmas bruņotie spēki (Tatmadaw), un tas ir atbildīgs par noteikumu un priekšrakstu izstrādi, kā arī par uzraudzību un atļauju piešķiršanu vietējiem privātajiem uzņēmējiem, par emporiju un speciālu pārdošanu rīkošanu produktīvai jadeītu un dārgakmeņu pārdošanai. MGE darbojas saskaņā ar Dabas resursu un vides saglabāšanas ministrijas (MONREC) norādījumiem, kuras ministru ir iecēlusi Valsts pārvaldes padome (VPP).
                                 
                                 
                                    21.6.2021.
                                 
                              
                                     
                                 
                                 
                                     
                                 
                                 
                                    Reģistrācijas vieta: Mjanma
                                    Tīmekļa vietne: http://www.mge.gov.mm/
                                 
                                 
                                    Mjanmas bruņotajiem spēkiem (Tatmadaw) jau ilgstoši ir būtiska līdzdalība jadeītu un dārgakmeņu jomā, jo īpaši ar MGE vadības starpniecību, kuru gandrīz pilnībā veido bijušās militārpersonas, un darbībās, ko veic divi militārie konglomerāti (Myanmar Economic Holdings Limited (MEHL) un Myanmar Economic Corporation Limited (MEC)). Pēc 2021. gada 1. februāra valsts apvērsuma MGE atkal nonāca militārā kontrolē, kas ļauj Tatmadaw būtiski kontrolēt dārgakmeņu nozari. MGE rada ieņēmumus dažādām Mjanmas valsts struktūrām, un, izmantojot dažādas iepriekš aprakstītās darbības, Tatmadaw var gūt tiešu vai netiešu labumu no ieņēmumiem, ko gūst šī nozare, un tas veicina to spējas veikt darbības, kas grauj demokrātiju un tiesiskumu, kā arī veicina smagus cilvēktiesību pārkāpumus Mjanmā/Birmā.
                                 
                                 
                                     
                                 
                              
                                    4.
                                 
                                 
                                    Myanma Timber Enterprise
                                    (jeb Myanmar Timber Enterprise)
                                 
                                 
                                    Adrese:
                                    Galvenais birojs: Gyogone Forest Compound, Bayint Naung Road, Insein Township, Yangin, Myanmar
                                    Filiāle: No 72/74 Shawe Dagon Pagoda Road, Dagon Township, Yangon, Myanmar
                                    Vienības veids: valsts uzņēmums
                                    Reģistrācijas vieta: Mjanma
                                    Tālruņa numurs: 01-3528789
                                    Tīmekļa vietne: http://www.mte.com.mm/index.php/en
                                 
                                 
                                    
                                       Myanma Timber Enterprise (MTE) ir valsts uzņēmums, kas darbojas Dabas resursu un vides saglabāšanas ministrijas (MONREC) pakļautībā. MTE Mjanmā/Birmā ir ekskluzīvas tiesības uz kokmateriālu ražošanu un eksportu.
                                    2021. gada 1. februārī Mjanmas bruņotie spēki (Tatmadaw) virspavēlnieka Min Aung Hlaing vadībā, īstenojot valsts apvērsumu, sagrāba varu no likumīgās civilās valdības un izveidoja Valsts pārvaldes padomi (VPP), lai īstenotu valsts likumdevēja varu, izpildvaru un tiesu varu. 2021. gada 2. februārī militārais režīms iecēla jaunu ministru kabinetu, tostarp jaunu Dabas resursu un vides saglabāšanas ministru (MONREC). Ar VPP un jaunā kabineta starpniecību militārais režīms ieguva kontroli pār valsts uzņēmumiem, tostarp MTE, un gūst labumu no tiem. Tāpēc Myanma Timber Enterprise un tā meitasuzņēmumi ir Tatmadaw kontrolē un rada tiem ieņēmumus, tādējādi veicinot to spēju veikt darbības, kas grauj demokrātiju un tiesiskumu.
                                 
                                 
                                    21.6.2021.
                                 
                              
                                    5.
                                 
                                 
                                    Forest Products Joint Venture Corporation Limited
                                 
                                 
                                    Adrese:
                                    422/426(Rm 2), 2nd Flr, Strand Rd., Corner of Botahtaung Pagoda St., FJVC Center, Ward (4), BTHG
                                    Vienības veids: kopuzņēmums
                                    Reģistrācijas vieta: Mjanma
                                    Tālruņa numurs: 01-9010742; 01-9010744; 09-443250050
                                    E-pasts: fjv.md@gmail.com
                                 
                                 
                                    
                                       Forest Products Joint Venture Corporation Limited (FPJVC) darbojas Mjanmas kokrūpniecības nozarē, apstrādājot tīku un cieto koksni. Lai gan FPJVC ir akciju sabiedrība, to kontrolē valsts, kurai i) pieder lielākā daļa FPJVC akciju ar Dabas resursu un vides saglabāšanas ministrijas (MONREC) (10 %) un valstij piederoša Myanma Timber Enterprise (MTE) (45 %) starpniecību un ii) ir tiesības iecelt vairākumu FPJVC Direktoru padomes locekļu (no 11 locekļiem MONREC un MTE katrs ieceļ 3 locekļus).
                                 
                                 
                                    21.6.2021.
                                 
                              
                                     
                                 
                                 
                                     
                                 
                                 
                                     
                                 
                                 
                                    2021. gada 1. februārī Mjanmas bruņotie spēki (Tatmadaw) virspavēlnieka Min Aung Hlaing vadībā, īstenojot valsts apvērsumu, sagrāba varu no likumīgās civilās valdības un izveidoja Valsts pārvaldes padomi (VPP), lai īstenotu valsts likumdevēja varu, izpildvaru un tiesu varu. 2021. gada 2. februārī militārais režīms iecēla jaunu ministru kabinetu, tostarp jaunu Dabas resursu un vides saglabāšanas ministru (MONREC). Ar VPP un jaunā kabineta starpniecību militārais režīms ieguva kontroli pār valsts uzņēmumiem, tostarp FPJVC, un gūst labumu no tiem, tostarp FPJVC. Tādējādi FPJVC ir Tatmadaw kontrolē un rada tiem ieņēmumus, tādā veidā veicinot to spēju veikt darbības, kas grauj demokrātiju un tiesiskumu.
                                 
                                 
                                     
                                 
                              
                                    6.
                                 
                                 
                                    Myanmar War Veterans Organization
                                 
                                 
                                    Adrese: Thukhuma Road, Datkhina Thiri Tsp, Naypyitaw Division, Myanmar
                                    Vienības veids: nevalstiska organizācija
                                    Reģistrācijas vieta: Yangon, Mjanma
                                    Reģistrācijas datums: 1973. gads
                                    Tālruņa numurs: (067) 30485
                                    Tīmekļa vietne: https://www.mwvo.org/Home/About
                                 
                                 
                                    Mjanmas kara veterānu organizācija (Myanmar War Veterans Organization (MWVO)) ir nevalstiska organizācija, kuras mērķis ir sniegt atbalstu bijušajiem Mjanmas bruņoto spēku (Tatmadaw) locekļiem. Tā ir galvenā organizācija, kurai valstī ir ietekme uz sociāliem un ekonomiskiem jautājumiem, kas saistīti ar militāro jomu.
                                    Mjanmas bruņotie spēki (Tatmadaw) virspavēlnieka Min Aung Hlaing vadībā 2021. gada 1. februārī, īstenojot valsts apvērsumu, sagrāba varu no likumīgās civilās valdības un izveidoja Valsts pārvaldes padomi (VPP), lai īstenotu valsts likumdevēja varu, izpildvaru un tiesu varu. Lai realizētu minēto varu, 2. februārī tika izveidota VPP, tādējādi liedzot demokrātiski ievēlētajai valdībai pildīt tai uzticētās pilnvaras.
                                 
                                 
                                    21.6.2021.”.
                                 
                              
                                     
                                 
                                 
                                     
                                 
                                 
                                     
                                 
                                 
                                    Saskaņā ar MWVO pilnvarām nevalstiskā organizācija darbojas kā Tatmadaw rezerves spēks un piedalās valsts aizsardzības un drošības politikas veidošanā. Turklāt MWVO organizē režīmu atbalstošas manifestācijas un apmāca tautas paramilitāros grupējumus, tādējādi atbalstot Tatmadaw darbības, kas grauj demokrātiju un tiesiskumu Mjanmā/Birmā.
                                    
                                       MWVO centrālo patronu grupu pārstāv Tatmadaw augsta ranga pārstāvji, piemēram, virspavēlnieks Min Aung Hlaing un virspavēlnieka vietnieks Soe Win. MWVO dalībnieki ir daļa no militārpersonu vadīto konglomerātu – Myanmar Economic Holdings Limited (MEHL) un Myanmar Economic Corporation Limited (MEC) – pārvaldības struktūras. Tāpēc MWVO ir saistīta ar personām un vienībām, kas iekļautas sarakstā saskaņā ar Padomes Lēmumu (KĀDP) 2013/184 un Padomes Regulu (ES) Nr. 401/2013.